চুনারুঘাট প্রতিনিধি ॥ নিয়মনীতি বহির্ভূতভাবে স্বাস্থ্য সহকারী মোছাঃ কুলসুমা খাতুন চাকুরী করছে তার খুটির জোর কোথায়। এ ব্যাপারে তিন তিনবার সরকারের স্বাস্থ্য অধিদপ্তরসহ বিভিন্ন দপ্তরে অভিযোগ দিলেও এর কোন কাজে আসছে না। এ ব্যাপারে গত ২২ মার্চ উপজেলা স্বাস্থ্য কর্মকর্তা বরাবরে একটি লিখিত অভিযোগ দায়ের করা হয়। এর অনুলিপি সিভিল সার্জন হবিগঞ্জ, উপজেলা চেয়ারম্যান চুনারুঘাট ও পাইকপাড়া ইউপি চেয়ারম্যানসহ বিভিন্ন দপ্তরে দেওয়া হয়। অভিযোগে জানা যায়, চুনারুঘাট পৌর শহরের ৩নং ওয়ার্ডের বাসিন্দা কিন্তু সে বহির্ভূতভাবে বর্তমানে ৪নং পাইকপাড়া ইউনিয়নের ১নং ওয়ার্ডের স্থায়ী বাসিন্দা দেখিয়ে ওই ওয়ার্ডে স্বাস্থ্য সহকারী হিসাবে চাকুরী করে যাচ্ছে। তার পিতা মোঃ ইউসুব উল্লা ও তার স্ত্রী রোকেয়া খাতুন উপজেলা স্বাস্থ্যকমপ্লেক্সে চাকুরী করার সুবাদে তাদের মাধ্যমে তাদের ...